OpenLLM-France/wikimedia huggingface dataset:
# Wally Henschel

Wally Henschel (9 de setembre de 1893 - 13 de desembre de 1988) va ser una mestra d'escacs alemanya que també va viure als Estats Units. El 1930 va ser medallista de bronze del Campionat del món d'escacs femení.

## Biografia

Nascuda en el si d'una família jueva, Henschel va tenir una educació musical; era cantant i treballava en classes de piano. El 1927 va rebre el diploma de professora de cant i el 1929 va aprovar amb èxit l'examen d'aptitud per a la professió escènica en el gènere de l'òpera. Després que els nazis van assolir el poder a Alemanya, va emigrar als Estats Units el març de 1939. A mitjans de la dècada de 1950 va quedar invàlida i, fins a la seva mort, va viure amb una pensió d'invalidesa.
Va participar dos cops en tornejos pel Campionat del món d'escacs femení: va acabar tercera el 1930 a Hamburg i cinquena el 1931 a Praga. La seva victòria el 1930 sobre la campiona del món regnant Vera Menchik va ser l'única derrota de Menchik en tots els Campionats del Món d'escacs femenins.

## Partida notable

Wally Henschel – Vera Menchik Campionat del món femení d'escacs 1930, Hamburg
1. d4 Cf6 2. c4 g6 3. Cc3 Ag7 4. Cf3 0–0 5. e4 d6 6. Ae2 Cbd7 7. 0–0 e5 8. Ag5 h6 9. dxe5 dxe5 10. Ah4 c6 11. Dd2 Te8 12. Tfd1 Db6 13. Af1 Ch5 14. b3 Cf4 15. Ca4 Dc7 16. Tac1 Ce6 17. Cc3 Cd4 18. Ce1 Cf8 19. f3 Ae6 20. Cc2 Rh7 21. Cxd4 exd4 22. Ce2 c5 23. Cf4 Ae5 24. Ag3 Dd6 25. Ad3 b6 26. Ce2 Axg3 27. Cxg3 a5 28. a4 Ac8 29. Tf1 Ta7 30. Tce1 Tae7 31. f4 Ab7 32. e5 Db8 33. Ch5 Cd7 34. f5 Tf8 35. fxg6+ fxg6 36. e6 Ce5 37. Txf8 Dxf8 38. Txe5 Ac8 39. Cf4 Df6 40. Cxg6 Tg7 41. Th5 1–0.

## Referències

* ↑ «Objekt-Metadaten @ LexM». www.lexm.uni-hamburg.de.
* ↑ «1927–39 Title Tournaments : World Chess Championship (women)». www.mark-weeks.com.
* ↑ «Leidsch Dagblad – 20 december 1930 – pagina 18». Historische Kranten, Erfgoed Leiden en Omstreken.
# Schuyler Enck

Schuyler Enck (comtat de Lancaster, 25 de gener de 1900 - Harrisburg, 1 de novembre de 1970) va ser un atleta estatunidenc que va competir durant la dècada de 1920.
El 1924 va prendre part en els Jocs Olímpics de París, on guanyà la medalla de bronze en la prova dels 800 metres del programa d'atletisme.

## Millors marques

* 800 metres. 1' 52.5" (1924)
* milla. 4' 23.8" (1924)

## Referències

* 1 2 «Sky Enck Olympic Results». sports-reference.com. Arxivat de l'original el 7 de novembre 2012. [Consulta: 19 maig 2018].
* ↑ Schuyler Enck a trackfield.brinkster.net
# Tramitichromis brevis

Tramitichromis brevis és una espècie de peix de la família dels cíclids i de l'ordre dels perciformes.

## Morfologia

* Els mascles poden assolir 16,3 cm de longitud total.

## Hàbitat

És una espècie de clima tropical.

## Distribució geogràfica

Es troba a Àfrica: llac Malawi.

## Referències

* 1 2 3 FishBase (anglès)
* ↑ Maréchal, C., 1991. Tramitichromis. p. 509-510. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren; i ORSTOM, París. Vol. 4.
* ↑ Konings, A., 1990. Ad Konings's book of cichlids and all the other fishes of Lake Malawi. T.F.H. Publications, Inc., Neptune City, Nova Jersey, Estats Units, 495 p.
* ↑ Eccles, D.H. i E. Trewavas, 1989. Malawian cichlid fishes: the classification of some haplochromine genera. Lake Fish Movies, Alemanya Occidental.
* ↑ Nsiku, E., 1999. Changes in the fisheries of Lake Malawi, 1976-1996: ecosystem-based analysis. University of British Columbia, Vancouver, Canadà. 217 p.
* ↑ Ngatunga, B. i J. Snoeks, 2004. Key to the shallow-water species of Lethrinops sensu lato. p.252-260. A: Snoeks, J. (ed.) The cichlid diversity of Lake Malawi/Nyasa/Niassa: identification, distribution and taxonomy. Cichlid Press, El Paso, Estats Units, 360p.
* ↑ Snoeks, J., (ed.) 2004. The cichlid diversity of Lake Malawi/Nyasa/Niassa: identification, distribution and taxonomy. Cichlid Press, El Paso, Estats Units, 360p.

## Bibliografia

* Axelrod, H. R., 1993. The most complete colored lexicon of cichlids. T.F.H. Publications, Neptune City, Nova Jersey, Estats Units.
* Axelrod, Herbert Richard (1996): Exotic Tropical Fishes. T.F.H. Publications. ISBN 0-87666-543-1.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Goldstein, R.J.: Cichlids of the world.T.F.H. Publications Inc. Neptune City, Nova Jersey, Estats Units. Any 1988.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Riehl, R. i H.A. Baensch, 1996. Aquarien Atlas, Band 1. 10a. edició. Mergus Verlag GmBH, Melle, Alemanya. 992 p.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Tennis als Jocs Olímpics d'estiu de 1968 - Dobles mixtos exhibició

La competició de dobles mixtos d'exhibició va ser una de les deu proves del programa de tennis als Jocs Olímpics de Ciutat de Mèxic de 1968. La competició se celebrà entre els dies 24 i 26 d'octubre de 1968 al Chapultepec Sports Center de Ciutat de Mèxic, sobre terra batuda. Degut a la curta durada del torneig, només hi van participar deu parelles i no es va disputar la final de consolació, premiant els semifinalistes amb la medalla de bronze.
Com a esport d'exhibició, les medalles aconseguides no es tenen en compte en el còmput general de medalles de cada país.

## Classificació

| Posició | Nom | País |
| | Zaiga Jansone Vladimir Korotkov | Unió Soviètica |
| | Jane Bartkowicz Ingo Buding | Estats Units RFA |
| | Rosa Maria Darmon Pierre Darmon | França |
| | Suzana Petersen Teimuraz Kakulia | Brasil Unió Soviètica |
| 5 | Julie Heldman Herbert Fitzgibbon | Estats Units |
| 5 | María Eugenia Guzmán Francisco Guzmán | Equador |
| 5 | Patricia Montaño Joaquín Loyo Mayo | Mèxic |
| 5 | Helga Niessen Jürgen Fassbender | RFA |

## Quadre

| Vuitens de final | Vuitens de final | Vuitens de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final |
| Julie Heldman Herbert Fitzgibbon | | |
| ningú | | | Julie Heldman Herbert Fitzgibbon | N | P | |
| ningú | | | Suzana Petersen Teimuraz Kakulia | | | |
| Suzana Petersen Teimuraz Kakulia | | | | | | | Suzana Petersen Teimuraz Kakulia | 1 | 3 | |
| M.E. Guzmán Francisco Guzmán | | | | | | | Zaiga Jansone Vladimir Korotkov | 6 | 6 | |
| ningú | | | M.E. Guzmán Francisco Guzmán | N | P | | | | | |
| Zaiga Jansone Vladimir Korotkov | | | Zaiga Jansone Vladimir Korotkov | | | | | | | |
| Lourdes Góngora Vicente Zarazúa | N | P | | | | | | | | | Zaiga Jansone Vladimir Korotkov | 7 | 6 |
| Rosa Maria Darmon Pierre Darmon | 6 | 6 | | | | | | | | | Jane Bartkowicz Ingo Buding | 5 | 4 |
| Valerie Ziegenfuss Jim McManus | 1 | 2 | Rosa Maria Darmon Pierre Darmon | 7 | 1 | 6 | | | | |
| ningú | | | Patricia Montaño Joaquín Loyo Mayo | 5 | 6 | 2 | | | | |
| Patricia Montaño Joaquín Loyo Mayo | | | | | | | Rosa Maria Darmon Pierre Darmon | 6 | 2 | 1 |
| Jane Bartkowicz Ingo Buding | | | | | | | Jane Bartkowicz Ingo Buding | 3 | 6 | 6 |
| ningú | | | Jane Bartkowicz Ingo Buding | | | | | | | |
| ningú | | | Helga Niessen Jürgen Fassbender | N | P | |
| Helga Niessen Jürgen Fassbender | | | | | | |

## Enllaços externs

* Federació Internacional de Tennis - Ciutat de Mèxic 1968 Arxivat 2018-08-01 a Wayback Machine. (anglès)
* Quadre dobles mixts Arxivat 2019-04-24 a Wayback Machine. a ITF (anglès)
# Manuel Andrada

Manuel Andrada (Coronel Suárez, 9 de gener de 1890 - Argentina, 21 de setembre de 1962) va ser un jugador de polo argentí que va prendre part en els Jocs Olímpics de Berlín, on guanyà la medalla d'or en la competició de polo. Compartí equip amb Roberto Cavanagh, Luis Duggan i Andrés Gazzotti.

## Referències

* ↑ «Manuel Andrada Olympic Results». sports-reference.com. Arxivat de l'original el 2009-11-30. [Consulta: 1r març 2019].
# Rudolf Straube

Rudolf Straube (Trzebnica, 5 de desembre de 1717 - Londres, c. 1785) va ser un llaütista i compositor alemany. Fill d'un cantor, Rudolf Straube va ingressar a la Universitat de Leipzig el 1740, rebent lliçons dels millors músics de la ciutat. A partir de 1750 va viatjar per Europa, establint-se finalment a Londres el 1759, on va viure fins a la seva mort el 1785.

## Obres

Les composicions que ens han arribat són poques.
* Tres sonates per a guitarra amb clavicèmbal o violoncel, publicades per Rauche a Londres el 1768.
* Dues sonates per a llaüt sol (1746).

## Referències

* ↑ «Rudolf Straube (Composer, Lute, Harpsichord, Copyist, Bach's Pupil) - Short Biography». [Consulta: 25 octubre 2024].
# Tipus d'interès anual

Un Tipus d'interès anual o tipus d'interès anual nominal és un tipus d'interès expressat en termes d'un any, sense tenir en compte la capitalització dels interessos. L'anualització d'un tipus d'interès es deu al fet que 1 any és la unitat bàsica de temps en la que s'expressen els tipus d'interès, de manera que així són comparables; així mateix la majoria de fórmules de la matemàtica financera estan denominades en aquesta unitat temporal -1 any-, de manera que abans d'aplicar-les cal anualitzar els tipus d'interès si no està expressat en aquesta unitat de temps. L'anualització no té compte la capitalització d'interessos, de manera que si efectivament hi ha capitalització, el tipus d'interès anual haurà d'ésser ajustat per a obtenir el tipus d'interès anual efectiu.

## Referències

* ↑ Charles Moyer, James R. McGuigan, William J. Kretlow. Contemporary Financial Management, Tenth Edition. Thomson-South-Western, Mason, Ohio, 2006 pg. 141.

## Vegeu també

* Tipus d'interès nominal
* Tipus d'interès anual efectiu
# Ingrid Steen

Ingrid Steen (Trondheim, 12 de desembre de 1967) és una exjugadora d'handbol noruega que va competir durant les dècades de 1980 i 1990.
El 1988 va prendre part en els Jocs Olímpics de Seül, on guanyà la medalla de plata en la competició d'handbol. Quatre anys més tard, als Jocs de Barcelona, revalidà la medalla de plata. En el seu palmarès també destaca una medalla de bronze al campionat del món d'handbol de 1993 i una de bronze al campionat d'Europa d'handbol de 1994. Entre 1984 i 1994 jugà un total de 161 partits i marcà 588 gols amb la selecció nacional.
A nivell de clubs jugà al Sverresborg IF, IL Vestar, Byåsen HE, Bækkelagets SK i Stabæk Håndball. Guanyà dues lligues i dues copes noruegues.

## Referències

* 1 2 3 «Ingrid Steen Olympic Results». sports-reference.com. Arxivat de l'original el 7 de novembre 2012. [Consulta: 8 desembre 2019].
* ↑ Women Handball World Championship 1993 in Norway - 24.11-05.12 Champion Germany a todor66.com
* ↑ «Ingrid Steen» (en noruec). www.handball.no. [Consulta: 8 desembre 2019].
# Campanar d'espadanya

Un campanar d'espadanya és un coronament superior, per sobre de la teulada, de la façana o d'una qualsevol de les parets d'una església, amb un o diversos buits, on es col·loquen les campanes. També pot ser una paret construïda sobre la teulada damunt l'arc toral. Aquesta mena de campanar es diu igualment campanar de paret o de cadireta, o simplement espadanya, mot que, tot i que sigui un castellanisme, figura en alguns diccionaris.
És característic de la sobrietat de l'estil romànic.

## Referències

* ↑ «IEC, DIEC2: Campanar, segona entrada». Arxivat de l'original el 2018-02-24. [Consulta: 14 febrer 2021].
* ↑ «campanar de paret | enciclopedia.cat». [Consulta: 21 novembre 2023].
* ↑ «campanar d'espadanya - Cercaterm | TERMCAT». [Consulta: 21 novembre 2023].
# Selma Andersson

Selma Augusta Maria Andersson (Estocolm, 21 d'octubre de 1894 – Nyköping, Södermanland, 6 d'abril de 1993) va ser una saltadora sueca que va competir als Jocs Olímpics d'Estiu de 1912 i 1920. Els seus germans Adolf, Erik i Robert Andersson també foren esportistes olímpics.
El 1912 disputà la prova de palanca de 10 metres del programa de salts, on va finalitzar en setena posició. El 1920, als Jocs d'Anvers quedà eliminada en sèries en la mateixa prova.

## Referències

* 1 2 «Selma Andersson Olympic Results». sports-reference.com. Arxivat de l'original el 30 de novembre 2009. [Consulta: 2 febrer 2017].
* ↑ Perfil al Comitè Olímpic Suec
# Trembleur

Trembleur (Trimbleu en való) és un nucli del municipi belga de Blegny a la província de Lieja a la regió valona. Es troba al marge del Bolland a una altitud de 159 sobre el nivell mitjà del mar.

## Història

Trembleur era una senyoria del País de Dalhem. El comtat passà el 1244 al duc de Brabant. Des d'aleshores, el poble va seguir la sort de les Disset Províncies. L'abadia va començar l'explotació del carbó des del segle xv, com que a certs llocs, les capes de carbó apareixien al nivell del terra. El 1779 va crear-se la societat Charbonnages d'Argenteau-Trembleur, que va subsistir fins al 1980 quan la mina va ser tancada. El 1661, després del Tractat de partició amb Castella queda un exclavament de la República de les Set Províncies Unides fins que al Tractat de Fontainebleau (1785) passà als Països Baixos austríacs durant el regne de Josep II del Sacre Imperi Romanogermànic. Després del Tractat de Fontainebleau de 1814 passà al Regne Unit dels Països Baixos i el 1830 a Bèlgica. El 1977 va fusionar-se amb Blegny.
Avui, el nucli és un dormitori per la gent de Visé i de Lieja.

## Esdeveniments i llocs d'interès

* Festa major (el cap de setmana del 15 d'agost)
* El museu Blegny-Mine, Patrimoni de la Humanitat

## Galeria

* Verger de pomers de tija alta a la vall del Richelette, un afluent del Bolland entre Trembleur i Feneur
* La mina de carbó
* Antic graner transformat en habitació

## Referències

* ↑ Jean Haust, Dictionnaire liégeois, Liège, Editorial H. Vaillant-Carmanne, 1933, pàgina 676
* ↑ «www.earthtools.org». Arxivat de l'original el 2013-01-29. [Consulta: 5 novembre 2012].
* ↑ Léon Dejonghe (redacció), «La mine de Blegny et le Musée du Puits Marie» Arxivat 2012-07-10 a Wayback Machine., a Géologie et Tourisme en Belgique, 2009
* ↑ «Le charbonnage de Blegny-Trembleur» Arxivat 2013-03-14 a Wayback Machine., Patrimoine industriel, civil, souterrain et religieux
* ↑ Henri Joseph Barthélemi Del Vaux de Fouron, Dictionnaire géographique de la province de Liège, volum 1, Lieja, Editorial Jeunehomme, 1841, 410-411
* ↑ Inspection générale de l'aménagement du territoire, «Blégny-Trembleur Musée de la mine» (francès), Les Cahiers de l'urbanisme, volum 12, Liège, Editions Mardaga, 1994, pàgines 52-57, ISBN 9782870095928

## Enllaços externs

:::: A Wikimedia Commons hi ha contingut multimèdia relatiu a: Trembleur
* Mapa detallat del nucli dins de Blegny Arxivat 2013-10-07 a Wayback Machine.
* Paul Bolland i Victor Counet, Blegny Autrefois: Barchon, Trembleur, Housse, Mortier, Sint-R'mey, Saive, Liège, Noir Dessin productions, 2011, 194 pàgines, ISBN 978-2873512378
# Tennis als Jocs Olímpics d'estiu de 1920 - Dobles femenins

La competició de dobles femenins va ser una de les cinc proves del programa de tennis als Jocs Olímpics d'Anvers de 1920. La competició es va disputar entre el 17 i el 24 d'agost de 1920 i va comptar amb la participació de nou parelles de cinc nacions. Fou la primera edició en la qual es disputà aquest esdeveniment dins el programa olímpic.

## Classificació

| Posició | Nom | País |
| | Kathleen McKane Winifred McNair | Regne Unit |
| | Geraldine Beamish Dorothy Holman | Regne Unit |
| | Élisabeth d'Ayen Suzanne Lenglen | França |
| 4 | Marie Storms Fernande Arendt | Bèlgica |
| 5 | Sigrid Fick Lily Strömberg | Suècia |
| 5 | Marthe Dupont Anne Chaudoir | Bèlgica |
| 5 | Christine de Borman Françoise Tschaggeny | Bèlgica |
| 5 | Amory Hansen Elsebeth Brehm | Dinamarca |

## Quadre

| Vuitens de final | Vuitens de final | Vuitens de final | Vuitens de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final |
| Élisabeth d'Ayen Suzanne Lenglen | | | |
| ningú | | | | Élisabeth d'Ayen Suzanne Lenglen | 6 | 6 |
| Sigrid Fick Lily Strömberg | | | | Sigrid Fick Lily Strömberg | 4 | 3 |
| ningú | | | | | | | Élisabeth d'Ayen Suzanne Lenglen | 6 | 3 | 6 |
| Kathleen McKane Winifred McNair | | | | | | | Kathleen McKane Winifred McNair | 2 | 6 | 8 |
| ningú | | | | Kathleen McKane Winifred McNair | 6 | 7 | | | | |
| Marthe Dupont Anne Chaudoir | 6 | 2 | 6 | Marthe Dupont Anne Chaudoir | 2 | 5 | | | | |
| Marie Jones Margeurite Laurenan | 3 | 6 | 2 | | | | | | | | Kathleen McKane Winifred McNair | 8 | 6 | |
| Geraldine Beamish Dorothy Holman | | | | | | | | | | | Geraldine Beamish Dorothy Holman | 6 | 4 | |
| ningú | | | | Geraldine Beamish Dorothy Holman | 6 | 6 | | | | |
| Christine de Borman F. Tschaggeny | | | | Christine de Borman F. Tschaggeny | 2 | 4 | | | | |
| ningú | | | | | | | Geraldine Beamish Dorothy Holman | 6 | 6 | |
| Marie Storms Fernande Arendt | | | | | | | Marie Storms Fernande Arendt | 1 | 1 | | Final de consolació | Final de consolació | Final de consolació | Final de consolació | Final de consolació | Final de consolació | Final de consolació |
| ningú | | | | Marie Storms Fernande Arendt | 6 | 6 | | | | |
| Amory Hansen Elsebeth Brehm | | | | Amory Hansen Elsebeth Brehm | 1 | 1 | | | | | | Élisabeth d'Ayen Suzanne Lenglen | | | |
| ningú | | | | | | | | | | | Marie Storms Fernande Arendt | N | P | |
La final de consolació no es va disputar perquè la parella belga formada per Marie Storms i Fernande Arendt no es van presentar al partit, de manera que la parella francesa formada per Élisabeth d'Ayen i Suzanne Lenglen van aconseguir automàticament la medalla de bronze.

## Bibliografia

* Belgium Olympic Committee (1957). Olympic Games Antwerp 1920: Official Report. (francès)
* Wudarski, Pawel (1999). "Wyniki Igrzysk Olimpijskich Arxivat 2011-08-13 a Wayback Machine." (PDF). [Consulta: 9 agost 2011] (polonès)

## Enllaços externs

* Quadre dobles femenins Arxivat 2016-07-20 a Wayback Machine. a ITF (anglès)
# Percy O'Reilly

Percy Philip O'Reilly (Colamber, Edgeworthstown, Longford, 27 de juliol de 1870 - Dublín, 2 de juliol de 1942) va ser un jugador de polo irlandès que va competir a cavall del segle xix i el segle xx.
El 1908 va prendre part en els Jocs Olímpics de Londres, on guanyà la medalla de plata en la competició de polo, com a integrant de l'equip Ireland. En aquest equip també hi competien John Paul McCann, John Hardress Lloyd i Auston Rotheram, tots com a membres de l'equip britànic.

## Referències

* ↑ «Percy O'Reilly Olympic Results». sports-reference.com. Arxivat de l'original el 14 de novembre 2012. [Consulta: 7 desembre 2015].
# Torres i baluards de l'Alguer

l'Alguer és una de les poques ciutats fortificades italianes que ha conservat al voltant del 70% de les seves muralles (falta la part del fort de la Magdalena a la Torre de l'Esperó Reial), amb les torres contigües recentment millorades per la restauració, les muralles ofereixen un passeig pel mar que envolta la ciutat vella, i s'uneixen amb el Lungomare Dante construït els anys cinquanta de segle xx.

## Baluard

Els baluards que defensaven la ciutat vella des del mar són de l'era catalanoaragonesa i a partir de la Plaça de Sulis estan dedicats a la memòria dels navegants famosos:
* Baluard Cristòfor Colom
* Baluard Marco Polo
* Baluard Antonio Pigafetta
* Baluard Ferdinando Magellano
* Baluard de la Magdalena

## Forts

* Fort de la Maddalena
* Fort de l'Esperó
* Fort de Montalbano

## Torres urbanes

* Torre del Portal
* Torre de Sant Joan
* Torre de l'Esperó Reial
* Torre de Sant Jaume
* Torre de la Polvorera
* Torre di Sant'Elmo, o della Madonnina
* Torre di Garibaldi, o della Maddalena, on hi ha el for homònim

## Torres extraurbanes

* Torre del Llatzeret, a pocs quilòmetres de Fertília
* Torre Nova
* Torre del Bulu
* Torre de la Penya
* Torre del Portitxol
* Torre del Tramarill
* Torre de l'Esperança, en les proximitats de la platja, a l'extrem sud de la frontera del comú.
* Torre del Lliri
Però no sols les fortificacions aragoneses són presents al territori de l'Alguer: Durant la Segona Guerra Mundial molts forts i fortaleses es van erigir aquí i arreu de Sardenya per defensar la costa i l'interior del país; molts d'ells encara estan sent utilitzats com a habitatge temporal, tot i que és evident que hi ha tensions amb les bases OTAN (en especial amb la base de l'Esperança), que requereix que almenys emmurallessin els túnels encara utilitzables al costat de l'àrea militar.

## Referències

* ↑ L'enderrocament de les fortificacions de l'Alguer a finals del segle XIX per Guido Sari
* ↑ L'arquitectura catalana a l'Alguer per Aldo Sari, publicat per l'IEC
* ↑ Francesc Xavier Domènech i Jaume Corbera Pou L'Alguer: imatge i paraula p. 22, mapa amb la situació de les torres

## Enllaços externs

* El sistema de fortificacions Arxivat 2021-07-09 a Wayback Machine. a totalguer.com
# Norman van Lennep

Norman Willem van Lennep (20 de setembre de 1872 - 29 de setembre de 1897) va ser un Mestre d'escacs neerlandès.
Nascut en una família benestant d'Amsterdam, nét del famós escriptor neerlandès Jacob van Lennep, als 20 anys esdevingué secretari de la Federació Neerlandesa d'Escacs i editor de la seva revista. El 1893 va empatar dos matxs amb Rudolf Loman (+2 –2 =0 i +1 –1 =1) i va guanyar un matx contra el seu nebot Arnold van Foreest (+3 –0 =2). Va guanyar a Leipzig 1894 (9è Congrés de la DSB, Hauptturnier A) i va ocupar el 5è lloc a Rotterdam 1894 (el campió fou Rudolf Loman).
L'agost de 1895 Van Lennep va anar a Anglaterra com a participant reserva al torneig d'escacs de Hastings 1895, però no se li va permetre jugar, així que va informar sobre el torneig per a la seva revista. Aleshores es va anunciar que havia decidit quedar-s'hi; per les seves cartes sembla que el seu pare l'havia repudiat tret que deixés de dedicar-se als escacs i trobés una feina estable i una dona.
Va tornar als Països Baixos, va guanyar a Amsterdam el 1897 seguit de LD Tresling, D. Bleijkmans i A. van Foreest, i es va suïcidar, saltant al mar del Nord des d'un vaixell als 25 anys.

## Referències

* 1 2 «Nota biogràfica de Norman van Lennep» (en anglès). Chessgames.com. [Consulta: 7 gener 2022].
* ↑ Jan van Reek, German Chess Congresses Arxivat 2011-12-04 a Wayback Machine., Chess Analyses
* 1 2 Mike Fox and Richard James, Addicts' Corner, citing Hans Ree, The Human Comedy of Chess: A Grandmaster's Chronicles, Milford, Connecticut: Russell, 1999, ISBN 9781888690064.
* ↑ Anders Thulin, Name Index to Jeremy Gaige's Chess Tournament Crosstables, An Electronic Edition, 2004-09-01
* ↑ Edward Winter, "4697. N.W. van Lennep (C.N.s 4663, 4664 & 4681)", Chess Notes, 2006.
# Ducat de Livònia

El Ducat de Livònia (polonès: Księstwo Zadźwińskie o Księstwo Inflanckie), dit igualment Livònia polonesa, va ser un territori vassall del Gran Ducat de Lituània i posteriorment de la Confederació de Polònia i Lituània que va existir entre el 1561 i el 1621. Correspon als territoris actuals del sud d'Estònia i el nord de Letònia.

## Referències

* ↑ Bojtár, Endre. Foreword to the Past (en anglès), 1999, p. 176. ISBN 978-963-9116-42-9.
# Shirley Cawley

Shirley Cawley (Croydon, 26 d'abril de 1932) és una exatleta anglesa, especialista en el salt de llargada, que va competir durant la dècada de 1950.
El 1952 va prendre part en els Jocs Olímpics de Hèlsinki, on va guanyar la medalla de bronze en la prova del salt de llargada del programa d'atletisme.

## Millors marques

* Salt de llargada. 5m 92 cm (1952)

## Referències

* 1 2 «Shirley Cawley Leyman Olympic Results». sports-reference.com. Arxivat de l'original el 17 d’abril 2020. [Consulta: 17 novembre 2019].
* ↑ Fitxa a trackfield.brinkster.net